Den Sinaloa-slange, der for godt en uge siden forsvandt fra sit bur i Aalborg ZOO, er nu atter tilbage bag lås og slå. Eller rettere sagt i sit glasbur. Noget, der glæder dyrepasser Marianne Baumann fra Aalborg Zoo - Jeg er bare rigtig glad for, den er hjemme igen, fortæller hun. Lå i have Det var en forbipasserende cyklist, der opdagede slangen på en vej i området ved Sygehus Syd - altså ganske tæt på dens hjem i zoo. Herefter ilede vedkommende af sted for at finde en dyrepasser, så slangen kunne indfanges. Og det blev i selskab med Marianne Baumann. - Den lå i solen i en parcelhushave og nød det. Den var fuld af liv, fortæller dyrepasseren. Den 120 centimeter lange slange så sit snit til at stikke af fra sit terrarium i et ubevogtet øjeblik, hvor en glaslåge stod på klem. Men blev lørdag eftermiddag blev den fundet i god behold i en privat have nogle få hundrede meter fra Aalborg Zoo. Og til trods for dens markante udseende er slangen ganske ufarlig for mennesker.

Opsummering:
Hvis man bor i Aalborg og ikke bryder sig synderlig meget om slanger, kan man nu ånde lettet op.